Järgnev saade on valminud tänu J.Meyeri sõprade ja partnerite toele.
Oled sa valmis kogema emotsionaalset terviklikkust?
Tänane saade annab lihtsad vastused ühele meie suurimale tervisemurele,
milleks on meie emotsionaalne tervis.
IGAPÄEVAELU RÕÕMUD
Nagu öeldud: võimatu on omada terviklikku elu ilma tervete meelteta.
Seetõttu pead kohtuma iseendaga ja küsima: milline on mu meelteseisund?
Kui saaksime su mõtted ekraanile kuvada ja näidata kõike,
mis sealt päeva jooksul läbi käib, siis kas sulle meeldiks see?
Arvame, et vahet pole, millest mõtleme, kuna keegi ei tea ju nagunii!
See pole tõsi, sest mõtted viivad tegudeni.
Piibel ütleb: "Nii nagu inimene mõtleb, nõnda ta ka on."
Mina ütlen: "Kuhu mõtted viivad, sinna inimene järgneb." Väga lihtne!
Kui liiga kaua jäätisest mõtled, siis peagi seda ka ostma sööstad.
Seega pead olema väga ettevaatlik asjade suhtes, millele mõtled.
Ef.4:22 Püüan lugeda aeglaselt, et teil jääks aega mõelda ja seedida.
Vahel kõnelejad lihtsalt vuristavad kõik ette, aga ajaks, mil nad lõpetavad,
ei tea keegi, millest jutt käis.
"Teil tuleb jätta endise eluviisi poolest vana loomus,
kes laostub petlike himude käes..."
Ehk teisisõnu - lõpetage patustamine!
Ja me mõtleme kohe: "No seda ma ju üritangi!"
"Mille muu pärast ma siis täna siin olen!"
Jätame hetkel s.23 vahele ja võtame s.24 "ja riietuda uue inimesega,
kes on loodud Jumala poolt elama tõe õiguses ja vagaduses."
Salm 22 ütleb: lõpetage vana eluviis ja patustamine
ning salm 24: elage püha elu, riietudes uue loomusega,
mispeale me ütleme: "Aga ma püüan ju!"
Kuid vaadakem, mida s.23 ütleb? Inimesed tihti ei märka seda.
"Ning saada (pidevalt) uueks oma mõttelaadilt."
Kui tihti? Korra aastas? Korra nädalas? Korra päevas?
Ei! Pidevalt! Uuendage pidevalt oma mõttelaadi,
omades uusi ja värskeid meelte ning vaimu hoiakuid.
On lausa hämmastav, millise juraga mu meeled täituvad
esimese 5.min. jooksul, kui hommikul silmad lahti teen.
Ja ma mõtlen: "Mida värki?"
Kas teate, et ükski hea asi ei juhtu lihtsalt juhuslikult?
Häid asju tuleb valida.
Kuid halvad asjad juhtuvad alati seal, kus puudub vastuseis. Mõistate?
Seda on väga oluline mõista.
Halvad asjad juhtuvad, kui puudub vastuseis ja näide selle kohta on:
tervisesse pole võimalik nakatuda - haigusesse aga küll.
Kui oled mõne gripihaige lähedal, pabistad juba ette, et nakkab sulle ka.
Ja sa tead, et selleks pole tarvis teha ega uskuda midagi -
lihtsalt seisad seal ja see juba nakkab.
Sest see on kurjuse loomus.
Kui sa selle eest ei põgene ega ennast ei kaitse, saad selle kaela.
Kuid sa võid olla tervete inimeste seltsis kuni Jeesuse tagasitulekuni
ja ikkagi mitte osa saada nende tervisest.
Sa pead otsustama ja valima selle.
Seega ärkame hommikul...
Ei taha millestki teada ega mõelda. Saaks vaid kohvi ja rahu ning vaikust.
Ma pole üldse hommiku-inimene. Ei taha olla nõme, aga vajan oma aega.
Dave ärkab lauldes ja ma mõtlen...huuuuuuuuhhh!
Mu mõttetegevus on suht aeglane hommikuti. On siin veel keegi selline?
Aga kui sa sellele vastu ei seisa,
külvab Kurat su meeltesse kõikvõimalikke rumalaid mõtteid
ja paljud neist on seotud teiste inimestega.
Kas pole hämmastav? Aga tead, miks?
Seetõttu, et Saatan teeb ületunde selle nimel, et suhteid sassi ajada.
Sest ta teab, et ühte hoides on me vägi ta vastu kordades suurem.
Seda on oluline teada!
Pesed hommikul hambaid ja mõtled:
"Nägin eilse õhtusöögi kallal palju vaeva ja keegi isegi ei tänanud!"
Ja siis juba järgmine mõte:
"See Susie kingitus oli nii odav... Mina kinkisin talle ikka korraliku asja!"
Võid 5 minutiga tervele ilmale ringi peale teha,
mõeldes kõigele, mida keegi kord tegi, mis sind närvi ajas.
Selleks pole vaja mingit pingutust!
Kuid heade mõtete nimel pead pingutama.
Pead ikka kõvasti pingutama, et mitte selle saasta sisse kinni jääda.
Olen seal juba kord olnud ega kavatse end enam vangistada.
Mind ei huvita enam, mida mulle on tehtud, või pole tehtud.
Mul on oma osa teha ja see on: armastada teisi ja olla hea nende vastu.
Kui hakkad sedamoodi käituma, muutub Saatan rahutuks.
Usun, et vajame üht revolutsiooni.
Totaalset ja radikaalset muutust selles, kuidas me inimestena asju ajame.
Sest mul on villand õnnetutest, armetutest kristlastest.
Peaksime olema pigem rõõmsad ja valguseks maailmale.
Seega peame oma mõtete osas midagi ette võtma.
Mul on siin 6 asja, millest täna rääkida tahaks.
Kui tahame omada tervet ja terviklikku mõttemaailma,
peame mõistma, et teatud asjadest tuleb eemale hoida.
Üks neist on: muretsemine ja ärevus.
Tean küll, et paljud ütlevad kohe: "Ma ei saa sinna midagi parata!"
Jätke see "Ei saa parata!" jama.
Mäletate: me suudame kõike, mida vaid tahame,
sest mida iganes Jumal laseb meil teha, Ta annab ka võime selleks,
kui oleme ühel meelel Temaga ja anname oma panuse selle nimel.
Ta on öelnud meile, et me ei pea muretsema!
Ei oma tuleviku ega varustatuse pärast,
sest Tema hoolitseb selle eest!
Kui palud ja usaldad mind, siis kannan hoolt kõige eest.
Sa ei pruugi teada ega näha, kus ja kuidas,
aga kui jätkuvalt loodad mu peale, siis mina töötan kõik välja.
See on Jumala tõotus.
Aga hommikul, kui hambaid pesed, tuleb Saatan ja ütleb:
"See ikka ei toimi. Sa vajad plaani.
Sa vajad ikka varuplaani, juhuks kui Jumal hakkama ei saa."
Ärge öelge, et te ei mõtle nii!
Meie varuplaan seisneb muretsemises ja pabistamises,
kuidas omas jõus asjad toimima panna juhuks, kui...
Te teate, et mul on õigus.
Kuid me peame olema jõulised, sest vaid nii suudame võita kuningriigi.
Kuid jõulised mitte inimeste, vaid kuradi suhtes,
kes püüab hävitada me elusid läbi nende nõmedate mõtete.
Niipea, kui Saatan tuleb ja ütleb: "See värk ei toimi!"
"Oled palvetanud 20 aastat ja su mees on hullem veel kui siis, kui alustasid."
Sina aga vasta: "Minu rõõmu sa sellega ei röövi,
sest miski pole võimatu Jumalale ja täna võib olla see päev!"
Siinkohal ei saa 100% lubada, et su mees kindlasti muutub,
sest osaliselt on see ka temas endas kinni.
Aga sa ei pea laskma end sel häirida.
Küll aga võin lubada sulle,
et keset kõiki neid olukordi võid sa olla enam kui võitja
ja omada suurt rõõmu ning rahu, tunnistades täiega ja elades head elu.
Aga sa pead saama oma mõtted õigele joonele.
Kui muretsed ja oled ärevil, oled mängur.
"Tean küll, et Piibel ei luba muretseda, aga mis ma sinna parata saan."
"Mu ema ja vanaema mutretsesid ka, mistõttu ma olen ka muretseja."
"Muretsen oma laste pärast. Muretsen, et mees jääb tööst ilma."
Kui juba muretsed, siis muretse nii, et need asjad nii ka läheks.
Sest kõik, millesse usud, seda ka saad.
Ja seda mitte vaid positiivses sfääris, aga ka negatiivses.
Seega, muretsemine ei aita kaasa su olukorrale,
küll aga võib avada ukse, et saada...
Eriti, kui pidevalt mõtled-räägid, mõtled-räägid, mõtled-räägid sellest.
Teine asi: terve mõttemaailm pole segaduses.
Nii paljud tänapäeva inimesed on segaduses.
Kui küsiksin täna, kui paljud teist on segaduses oma tuleviku pärast,
siis kindlasti oleks rohkem käsi püsti kui all. Olen selles kindel.
Aga Jumal ei ole segaduse Jumal!
Põhjus, miks sattume segadusse, on see, et mõtleme liiga palju.
Saatan tahab täita me meeled kõikvõimalike arutlustega,
et püüaksime ikka ise asjadest sotti saada.
Mõtted muudkui käivad ja käivad.
Mina olin alati see kuju, kes tahtis asjadest aru saada.
Peale tüli Dave'ga olin öö läbi üleval ja püüdsin toimunust aru saada.
Miks nii juhtus?
Igakord, kui püüame sellest teemast rääkida, läheb jälle nii.
Kuidas siis nii? Ja muudkui kruvisin end üles,
samal ajal kui Dave magas padja kaisus õndsat und
ja mina olin teises toas otsi andmas.
Küsisin Jumalalt k 3 hommikul: "Jumal, mida küll teha?"
"Ma lihtsalt ei talu seda enam! Mida ma küll tegema pean?"
Ja Jumal vastas: "Kuidas oleks magamaminekuga?"
Just nii Ta vastaski - mine magama!
Me ei nuputa neid asju välja nagunii ja meid pole kutsutudki seda tegema!
Meid on kutsutud tunnetama asju ära ja see toimub me sees, mitte me peas.
Markuse 8 Kuidas teil läheb? On kõik hästi?
Teile, kes äsja telerite kaudu liitusite ja mõtlete, mis juttu ta seal ajab?,
siis püüan teha selgeks, et elu pole vaid kui mingi mäng,
kus lihtsalt veeretad täringut ja vaatad, mis sealt tuleb. Ei.
Jumal ütles: "Olen pannud su ette elu ja surma - VALI elu!"
Seega, me pole vaid mängurid ja täringu veeretajad,
vaid investorid, kes teevad, mida Jumal on käskinud
ja usuvad, et saavad ka tasu selle eest.
Markuse 8:13-14 "Ja jättes nad sinnapaika,
astus Jeesus taas paati ning siirdus vastaskaldale.
Nad olid unustanud kaasa võtta leiba,
neil polnud paadis kaasas midagi peale ühe leiva.
Ja Jeesus kinnitas neile: Vaadake ette,
hoiduge variseride haputaignast ja Heroodese haputaignast!”
Jeesus püüdis anda neile õppetundi, aga nemad arutasid omavahel:
Kas Ta ütleb seda seetõttu, et meil ei ole leiba?”
Nad olid täpselt nagu meie!
"Seda märgates ütles Jeesus neile: Mis te arutate, et teil ei ole leiba?"
"Kas te ikka veel ei mõista ega saa aru? Kas teie süda on ikka veel kõva?"
"Silmad teil on, aga te ei näe, ja kõrvad teil on, aga te ei kuule."
"Ja kas teil ei ole meeles, kui ma viis leiba murdsin viiele tuhandele,"
mitu korvitäit palakesi te korjasite?”
Mis iganes segaduses sa ka pole ja kui väga ka seda lahendada ei püüa,
lihtsalt lõpeta see ja meenuta teatud võrratuid asju,
mida Jumal on sinu heaks varem teinud.
Kui arvad, et ei saa sellega hakkama; et ei tule toime või ei suuda taluda...
Seda viimast vaenlane sulle külvabki: "Enam ei suuda, enam ei suuda!",
siis tea, et suudad küll!
Pead hakkama uskuma, et suudad teha, mis tarvis.
Pead uskuma, et suudad kõike, mis eluks tarvis.
Pead otsustama, et ei anna iial alla ja mõtled nii nagu mõtlema peab.
Et alustad armastuse revolutsiooniga oma eluaja jooksul.
Palun otsustage juba täna,
et ei jätka oma elu sellisena nagu see siiani on olnud,
juhul kui see pole olnud elu, mida Jeesus on käskinud teil elada.
Et ei ela enam murede, hirmu ja segaduse küüsis,
püüdes kõigest alati mõistusega aru saada.
Te ei pea elama arutlemiste meelevalla all.
Õp.3:5-7 "Looda Issanda peale kõigest südamest, ära toetu oma mõistusele;
Tunne teda kõigil teedel ja ta teeb su teed tasaseks!
Ära ole iseenese silmis tark!
Ehk teisisõnu - ära arvagi, et suudad ise asjad välja töötada!
Terve mõttemaailm on positiivne ja mitte negatiivne.
Ole tänulik. Kirjuta iga hommik üles 7 asja, mille eest tänulik oled.
Väike ülesanne, mis annab kätte õige suuna.
Kui teisel päeval on sellega raskusi, näitab see, kus su aju omadega on.
See tähendab, et su elus on palju head, aga sa pole osanud seda märgata
ja seetõttu on need otsekui kaotsi läinud.
Ma tänan Jumalat sooja vee eest.
Kuigi olles näinud kõike, mida olen,
peaks tänama ka puhta ja jooksva vee eest.
Sest käies Indias ja kõikjal mujalgi, on lausa uskumatu, mida näed.
Terve meel on alandlik meel.
Piibel ütleb, et me ei tohiks arvata endist enamat kui oleme.
Peame olema alandlikud ja tagasihoidlikud,
tõstes eelkõige teisi esile.
See ei tähenda iseenda mahamaterdamist,
aga see tähendab märgata teiste inimeste ja nende ideede väärtust.
Me ei tohi olla üleolevad stiilis: "Mul on õigus ja neil mitte."
"Ärgu tulgu keegi mulle ütlema, kuidas seda või toda teha."
Kuhu te naeratus nüüd kadus?
On aeg viia mõtted iseenda pealt mujale.
Otsustusvõime. No see on nüüd küll tähtis.
See tähendab seda, et ei saa lasta igasugu jama oma mõtetesse.
Peate kaitsma oma meeli kõikvõimalike asjade eest.
Siinkohal üks praktiline näide.
Ainuüksi mõte trenni tegemisest ajas mul kananaha peale kogu elu.
Mul olid oma vabandused: "Ma ei saa. Mu graafik on liiga tihe. Mul pole aega."
Dave sai, aga mina ei saanud.
Teine vabandus oli valu.
Igakord, kui trenni tegin, valutas siit või sealt.
Kuid valutas seetõttu, et treenisin valesti.
Seetõttu pidin palkama personaaltreeneri.
Kuid lõpuks otsustasin: isegi, kui ma ei jõua trenni 3x nädalas,
siis ma ei keskendu enam sellele, mida ma ei saa teha,
vaid sellele, mida saan.
Ja nii ma alustasin. Tegin seda, mida suutsin.
Nüüd aga juhtub juba harva, et ma ei treeni 3x nädalas,
sest ma teen trenni, kus iganes olen ja seda seetõttu, et ise tahan.
Kuid mõtted on need, mis püüavad mind rajalt maha võtta.
"Järgmine nädal vaja raamatut kirjutada..."
Mõtlesin oma ajakava peale.
"Esmaspäeval vaja see asi ära teha ja trenni peab vist ka minema,
aga kolmapäeval... äkki jätaks siis vahele?"
Ja seejärel otsustasin koheselt: "Ei!" Sa ei tohi lasta neid mõtteid oma pähe!
Kui muidugi tunned, et Jumal annab märku, on teine asi,
sest ükski asi ei tohi muutuda käsuks. Vastasel juhul hakkad vihkama seda.
Võin trenni vahele jätta, kui tahan, aga ma ei taha,
sest püsides trennilainel, näen ka selle tulemusi.
Pealegi ütles Jumal mulle: "Kui tahad olla tugev
ja veeta ülejäänud maise elu heas vormis, täites minu kutset,
siis see on miski, mida pead tegema." Nii et ma teen seda.
Aga see ei tähenda, et ma inimlikult vahepeal otsi ei annaks.
Kuid seetõttu ongi oluline mitte lasta neil mõtetel maad võtta.
Sest niipea, kui seda teed, siis: "Kuhu mõtted viivad, sinna järgned."
Kui sellest ühe korra puhtalt pääsed, teed seda jälle.
Peagi käid 2x nädalas trennis ja mõne aja pärast juba 1x.
Mul on üks hea näide selle kohta, kuidas neid asju elus rakendades,
harjud nendega üsna peagi.
Olgu selleks siis armastuses käimine või kindlameelselt rahu eest võitlemine.
Minu jaoks oli varem nii raske vabandada Dave'i ees.
Kuid nüüd suudan vaid 5 min pahane olla ja asi klaar.
Mind ei huvita enam, kellel oli õigus. Tahan vaid, et oleks rahu.
Kuid ainuüksi tänu sellele, et olen seda pidevalt harjutanud,
pole see enam raske.
Inimestele andestamine pole üldsegi raske,
kui õpid, kuidas seda teha
ja mõistad, et suurim kasusaaja sellest oled sina ise.
IGAPÄEVAELU RÕÕMUD
Meie mõttemaailm mängib tervikliku elu juures väga suurt rolli.
Ef.4:22 "Teil tuleb jätta oma endise eluviisi vana loomus,
ning saada uueks oma mõttelaadilt
ja riietuda uue inimesega, kes on loodud Jumala poolt."
Mulle meeldib see.
Võin oma mõtete muutmise kaudu jõuda sealt, kus olin, sinna, kuhu tahan.
Meil on 5CD seeria teemal "Kuidas olla enesekindel naine."
See sobib oma printsiipidelt sama hästi ka meestele.
Ühtlasi pakume raamatut "Captivating" (eesti k "Kütkestav"),
mis läheb kingitusena kaasa "Enesekindla naise" seeriaga.
Andke endast parim, et saavutada emotsionaalne terviklikkus ja stabiilsus,
sest see on teie Jumalast saadud õigus. Olge õnnistatud!
Kas oled see enesekindel naine, kelleks Jumal sind on loonud?
J.Meyeri õpetus "Enesekindel naine"
õhutab sind otsima Jumala nägemust oma elu suhtes.
Tellides need 5CD, saad kaasa ka kinkeraamatu.
Võta meiega kindlasti ühendust.
Oled sa kunagi soovinud võtta Joyce kaasa, kuhu iganes lähed?
Nüüd on see võimalik!
Lae kodulehelt alla kõik vajalik!
Meil toimus võrratu Naistekonverents.
Pole midagi paremat, kui võtta mõneks päevaks aeg maha
ja pühendada see aeg Jumalale.
Konverentsi teemad olid: mõtted, suusõnad, tujud ja suhtumine.
Neli väga olulist teemat.
Kõnelejateks olid nii mina ise kui
See oli üks võrratu aeg ühes Jumala, iseenda -ja sõpradega.
LOOTUSE KÄSI
Kohtasime Alexist esimest korda St. Louise Unistuste Keskuses,
kus ta võitis me südamed oma laia naeratuse ja suure unistusega
minna Harvardi Meditsiinikooli.
Unistuste Keskus pole vaid koht, kus ta söömas käib.
Kõige enam meeldib mulle siin kodutunne.
Sind koheldakse kui võrdset võrdsete seas.
Normaalse inimese tunne on vägagi oluline neile,
kes pidanud kogema üsnagi ebanormaalseid olukordi.
Alexis oli 2 aastane, kuid teda tulistati relvaga mänginud laste poolt.
Algul olin vihane, aga siis sain aru, et see oli õnnetus.
Ja nii nagu Jumal on mulle andestanud, nii andestasin ka mina neile.
Meil on lastelt palju õppida
ja nemad omakorda õpivad palju Joyce Mayer'i teenistuselt.
Õppisin Unistuste Keskuses, et ükskõik, kuhu sa ka ei lähe
või mida teised sinust ei arva,
see kõik on OK seni, kuni usud Jumalasse ja tead tõde.
Tõlge: Anne-Ly Raukas